Ajattele, että sydämesi lyö -
seuraavan vuorokauden aikana 100 000 kertaa -
ja pumppaa noin 7 000 litraa verta.
Me elämme kirjaimellisesti kuitenkin sydämenlyönnistä toiseen.
Sydän lyö nyt. Onko mitään takeita, että se lyö sitten sen jälkeenkin?
Ei. Mitä tahansa voi tapahtua.
Olin joitakin vuosia sitten Miestenpäivillä Mikkelissä.
Siellä oli aika räväkkä hirviporukka karskeja suomalaisia miehiä.
Ja mitä nuorempi mies, sen enemmän vaikuttaa siltä, -
että nämä kuvittelevat olevansa kuolemattomia.
Sehän on totta, että yleensä nuoret ajattelevat olevansa kuolemattomia.
Vähän sen mukaan käyttäydytäänkin, -
mikä voi olla vähän vaarallista liikenteessä ja muualla.
Siellä oli tarjolla hirvisoppaa. Ajattelin, että hiukan ravistelen -
näitä karskeja suomalaisia miehiä.
Sanoin sitten, että elämä on kuin lepattava liekki.
Emme tiedä koskaan, milloin se päättyy.
Jumala sen tietää, mutta me emme.
Seuraavasta sydämenlyönnistä ei ole mitään takeita.
Elät vaarallista elämää ja elät jatkoajalla.
Otat riskin, jos et tunne Jeesusta.
Tässä langenneessa maailmassa on joka sekunti -
mahdollisuus joutua lähtemään täältä.
Jos katsot tätä, etkä vielä tunne Jeesusta -
etkä ole ottanut Häntä kaveriksesi, niin elät jatkoajalla.
Elämäsi on todella hengenvaarallista.
Hiukan kovistelin näitä karskeja miehiä tällä.
Sitten tuli tauon aika, ja jonotettiin hirvisoppaa.
Olin jonossa ja hieno hirvisopan tuoksu tuli sieraimiin.
Yhtäkkiä suorilta jaloilta edessä oleva mies kaatui parketille.
Ajattelin, että voi ei! Pitikö uhkauksen tässä heti toteutua.
Onneksi se oli vain sairauskohtaus, ja hän selvisi siitä hyvin.
Ei mitään sen pahempaa, mutta se kuitenkin pysäytti ajattelemaan.
Elämän tarkoitus on tuntea Jeesus, -
kasvaa Hänen tuntemisessaan, olla Hänen kanssaan hyvissä väleissä.
Kuoleman jälkeen mennään tuomiolle. Siellä on mukava olla, -
jos tuomioistuimen edessä asian- ajajasi on Herra Jeesus Kristus.
Silloin ei ole mitään hätää. Mutta sinne on hyvin vaarallista -
mennä ilman Jeesusta.
Jumala kyllä pitää sinusta huolen, jos kuljet Hänen Poikansa kanssa, -
ja Pyhä Henki antaa sinulle ilon ja rauhan. Ole huoleti.
Tärkeää siis on, että tunnet Hänen Poikansa.
Minun ikäiselläni miehellä sydän on lyönyt -
jo yli 2 miljardia kertaa.
Sydämeni, jos se nyt ohjelman loppuun asti vielä jaksaa lyödä, -
on pumpannut aikamoisen verimäärän.
Sen elinikänäni pumppaama verimäärä täyttäisi -
järven, joka olisi 1 km pitkä, 10 m syvä ja 40 m leveä.
Semmoisista verimääristä puhutaan.
Raamattukin puhuu hyvin paljon verestä.
Meidät on lunastettu Golgatalla vuodatetulla Kristuksen verellä.
Omia ansioita siihen ei tarvita. Sekin on iloinen asia.
Ei tuomioistuimen eteen mentäessä tarvitse olla omaa ansiolistaa.
Älä vaan kaiva sellaista povitaskusta.
Se häpäisisi Kristuksen työn. Kaikki tarvittava on jo tehty.
Kristus teki sen ristillä puolestasi.
Raamattu sanoo, että lihan sielu on veressä.
Veri on siis hyvin tärkeä. 3. Moos. 17:11 toteaa, -
että "...lihan sielu on veressä".
Verenkierto ja veri toden totta mahdollistavat elämisemme.
Veri kirjaimellisesti huutaa, että se on suunniteltu.
Veri on nimittäin 5 kg painava elin, -
joka on nestemäisessä muodossa.
Hyvin monimutkainen säätelyjärjestelmä pitää -
tätä 5 kg:n elintä nestemäisessä muodossa -
ja samanaikaisesti hyvin tarkkaan hienosäädetyssä paineessa.
Ei ole lainkaan yhdentekevää, mikä se verenpaine on.
Siitä puhun myöhemmin seuraavissa jaksoissa.
Siellä on paineanturit, jotka mittaavat painetta -
ja säätävät sen juuri sopivaksi - ei liian korkeaksi tai matalaksi.
Veri on siis 5 kg painava elin, -
jota monimutkainen järjestelmä pitää nestemäisenä.
Se uusiutuu 3 kuukauden välein.
Punasolun elinikä on noin 120 vuorokautta.
Edellisessä jaksossa kerroin, että nykyään arvellaan, -
että meillä saattaa olla 5 vuoden välein aina uusi sydän.
Näin siksi, että sydämessä on uusiutuvia kantasoluja, -
jotka uudistavat sydäntä. Ainahan siellä solut jakautuvat, -
kuluvat ja niitä pitää uusia.
Kantasolulöytö oli sinänsä mielenkiintoinen, -
koska sydäninfarktissahan sydäntä tuhoutuu.
Jos siitä selviää hengissä, niin kantasolut muodostavat -
sinne uutta kudosta. Arpi sinne toki jää, -
mutta kudos mahdollistaa elämän jatkumisen.
Kantasoluja on löytynyt ihan joka paikasta kohta.
Mm. aivoissakin on kantasoluja, mutta niistä puhutaan toiste.
Luuydin tuottaa verta.
Joka sekunti luuydintehdas valmistaa sinulle -
peräti 2,4 miljoonaa uutta nerokkaasti muotoiltua punasolua, -
joista tuma on poistettu. Tuma olisi tarpeeton, -
koska solu elää vain 120 päivää.
Kuten aiemmin on todettu, se on kuin puolityhjä säkki, -
joka on mukava ujuttaa kapeasta hiussuonesta läpi.
Aineenvaihduntapinta on iso ja parissa sekunnissa kudokset -
saavat hapen ja ravinteet, ja kuona-aineet poistuvat.
Kovin nerokasta. Solu on puolityhjä säkki, -
koska sen täytyy vauhdilla ujuttautua läpi kudoksen hiussuonistosta.
Solut eivät myöskään saa tunkeutua hiussuonen läpi kudoksiin.
Kaikki on suunniteltu tarkasti, että näin ei käy.
Jos jotain menee, imusuoniverkosto omine läppineen -
ja järjestelmineen, eli lymfakierto hoitelee asian.
Veren on pysyttävä nestemäisenä. Verisolut eivät saa tarttua -
missään tapauksessa toisiinsa tai hyytyä noin vaan.
Verisuonten sisäpintakin on pinnoitettu ja päällystetty niin, -
etteivät ne saa siihenkään normaalisti tarttua.
Jos kuitenkin tulee haava, niin veren täytyy hyytyä hallitusti, -
tarkoin rajoitetusti ja riittävän nopeasti.
Samanaikaisesti verta pumpataan eri kudoksiin -
juuri niiden kulloinkin tarvitsema määrä, kuten viime jaksossa sanoin.
Kudokset siis käskevät sydäntä: "Tänne verta tämän verran, -
tuonne tuon verran ja tuonne ei juuri nyt niin paljon."
Jos näin ei olisi, niin ei sydän montaa viikkoa jaksaisi -
ilman tätä säätelyjärjestelmää.
Ilman kudosten ohjausta sydän ei siis toimisi pitkään.
Verisuonisto on siitä mainio järjestelmä, -
että se korjaa vaurionsa automaattisesti -
ja rakentaa uudissuonia tarpeen mukaan.
Esim. bodatessa lihakset kasvavat, ja sinne tarvitaan uudissuonia.
Tarpeen mukaan keskenään seurustelevat kudokset huomaavat, -
että innokas bodari sai uutta lihasta. Tarvitaan uusia verisuonia.
Elimistö reagoi aina kulloisiinkin tarpeisiin.
Mielenkiintoista on, että solut on ohjelmoitu kuolemaan.
Esim. ihokudos hilseilee jatkuvasti. Vanhaa harjataan pois -
ja uutta tulee tilalle. Soluissa on ns. Hayflickin limiitti.
Solu on ohjelmoitu jakautumaan 60 kertaa.
Sitten se kuolee, kierrätetään. Ja uutta tilalle.
Vanhenemistapahtuma on hyvin kiinnostava ja kuumeisesti tutkittu.
Etenkin kosmetiikka-alaa kiinnostaisi uusi ryppyvoide, -
että iho pysyisi sileänä.
Voisi todeta, että vanheneminenkin on ohjelmoitu tapahtuma -
ja solukuolema myös. Tämä on siinä mielessä aika jännä asia, -
että miksi evoluutio olisi tuottanut ohjelmoidun solukuoleman?
Ei ole vastausta. Kehitysopillisiin pulmiin ei ole vastauksia.
Eikä niitä yleensä oteta esiinkään.
On mahdollista, että aikanaan, kun ihmiset elivät jopa 1 000 vuotta, -
tämä järjestelmä oli säädetty eri nopeudelle.
Vanheneminen on geneettinen eli perinnöllinen sairaus.
Joka 5. miljoonalla syntyvällä lapsella voi olla Progeria-mutaatio, -
jonka vuoksi lapsi 10-vuotiaana näyttää 90-vuotiaalta -
ja kuolee vanhuuteen. Semmoinen nopeutettu filmi, elämä.
Sitten on kudoksia, jotka näyttävät elävän ikuisesti.
Erään syöpää sairastaneen naisen kudoksia käytetään jatkuvasti -
laboratoriossa ihmiskoekudoksena, koska näyttää siltä, -
että ko. kasvain ei kuole ikinä.
Siellä on telomeraasi-entsyymi, joka korjaa jakautumisessa -
lyhenevän DNA-rihman, ja solukko näyttäisi elävän iän kaiken.
Ei se sitä tietenkään tee kuin näennäisesti.
Voimme tehdä sen johtopäätöksen, että Jumala on säätänyt eliniän -
Psalmin mukaan 70-80 -vuodeksi ja poikkeuksia on molempiin suuntiin.
Minkä takia kuolema sitten tuli tänne? Raamattuhan sanoo, -
että kuolema on vihollisista viimeinen.
Ja Herra tuli tänne. Hän on voittanut kuoleman.
Langenneen maailman on kuoltava, ettei pahuus vaikuttaisi ikuisesti.
Se on loogista. Olemme menossa taivaaseen.
Herra luo uudet taivaat ja uuden maan, missä ei enää ole kuolemaa, -
ei sairautta, kärsimystä, kipua, ei itkua, ei kyyneleitä.
On kristityn suuri etuoikeus odottaa tätä ihmeellistä asiaa.
Siitä meidän tulee iloita ja kiittää Herraa, -
kun meille on annettu tällainen lahja, jota voimme odottaa.
Niin, verisuonisto siis korjaa vaurionsa automaattisesti.
Samalla lailla kuin ihoon tullut haavakin korjataan.
Tulee rupi. Sitten se korjataan. Ohjelmoitu mekanismi sekin.
Kuinka upea asia, että haavat korjaantuvat automaattisesti!
Veri sisältää valtavasti erilaisia elintärkeitä soluja -
(muutakin kuin punasoluja) ja erilaisia aineita.
On poliiseina toimivia valkosoluja, jotka nappailevat bakteereita.
Se on välttämätöntä. Jos hampaita harjatessa ikenistä vuotaa verta, -
samalla verenkiertoon pääsee miljoonia bakteereita.
Hullusti kävisi ilman valkosolupoliiseja, -
jotka nappailee ne lennosta verestä pois.
Nyt on havaittu, että meissä on yllättävästi bakteereita siellä, -
missä luultiin, ettei niitä ole ollenkaan.
Esim. istukassa on bakteereita. Aiemmin sen luultiin olevan -
täysin steriili, mutta näin ei ole.
Veressä on siis useita erityyppisiä soluja eri tarkoituksiin.
Allergisiin reaktioihin, kaikkeen, on varauduttu.
Siellä on myös valtavasti erilaisia kiertäviä aineita.
Verinäytteestä voidaan nykyään tutkia tuhansia asioita.
Veren aineista 50 kpl säätelevät sen hyytymisjärjestelmää.
Siellä on 50 erityistä ainetta, jotka säätelevät sitä, -
että se pysyy nestemäisenä ja toisaalta hyytyy tarvittaessa.
Ja sitten estää sitä hyytymistä. Tämä on hyvin nerokas systeemi.
Siinä on jatkuva taistelu hyytymisen ja hyytymisen eston välillä.
Jatkuva prosessi, joka pysyy tasapainossa normaali ihmisellä.
Jos tulee haava, siihen rakennetaan ikään kuin "kalaverkko".
Solut pyydystetään kuin kalat verkkoon. Näin syntyy verihyytymä.
Kun hyytymään tulee verisolujen lisäksi verihiutaleita, -
niin verihiutaleista puristuu pois aineita, -
joiden avulla hyytymä kutistuu ja tiivistyy tulpaksi.
Ja sitten lopulta ruveksi, joka aikanaan korjataan pois.
Vaurio on kovan ruven, korpun alla korjaantunut.
Veri pysyy suonissa nestemäisenä, -
koska se ei ole yhteydessä kudosten sähkövarauksisiin pintoihin.
Solun pinnassahan on sähkövaraus, joka tuotetaan nanopumpuilla.
Se on tärkeää tietojen sähköisen välityksen takia.
Veri pysyy siis nestemäisenä, koska se ei ole yhteydessä ko. pintoihin.
Verisuonten sisäpinnalla on solu- pinnoite, joka estää tarttumisen.
Se on välttämätöntä, ettei koko verisuonipuusto hetkessä hyytyisi.
Veressä on oltava koko ajan toimi- via hyytymien torjuntajärjestelmiä.
Veressä kiertää siis ainetta, joka voi purkaa itsestään muodostuvaa -
vaarallista hyytymäverkkoa.
Istut esim. lentokoneessa liikkumatta tunteja, mitä ei saisi tehdä.
Koko ajan istuessasi juuttuneena, -
kun et malta liikkua, niin ala- raajoista ja isoista laskimoista -
leijuu pieniä hyytymänalkuja keuhkoihin.
Tämä on aika vaarallista, koska siitä voisi tulla keuhkoveritulppa.
Jumala on varmasti tiennyt ihmisen harrastavan pitkiä lentomatkoja.
Keuhkoihin on siksi laitettu hepariinieritys.
Se torjuu ja sulattaa vaaralliset leijuvat hyytymät, -
ennen kuin ne ehtivät tulpiksi. Sielläkin on varojärjestelmä.
Jos menet pitkälle lentomatkalle, muista jaloitella käytävällä.
Jos on suonikohjuja tai huono verenkierto, voi käyttää tukisukkia.
Juo riittävästi nestettä, mutta älä alkoholia.
Alkoholi kuivattaa - ja ilman sitäkin pärjää hyvin elämässä.
Alkoholi kuivattaa verta, koska se lisää virtsaneritystä.
Siksi ei pitäisi juoda alkoholia lentokoneessa.
Joidenkin jopa ehkä kannattaisi ottaa sydänaspiriini kaukolennolla.
Mutta sitä täytyy harkita ja keskustella siitä -
lääkärin kanssa, jos on muita lääkityksiä.
Miten verenvuoto sitten torjutaan?
Kun kudokset vaurioituvat, niin verisuonet supistuvat.
Silloin kudosten vastapaine lisääntyy.
Verihiutaleet voivat myös muodostaa hiussuoniin tulpan.
Meillä on koko ajan pientä mikrotraumaa. Kolhitaan itseämme -
tai istutaan liian kauan. Jatkuva korjaustyö on käynnissä.
Emme tiedä siitä mitään, koska se on automaattinen.
Järjestelmä tekee sinne hyytymän. Verihiutalesysteemi on -
hyvin tärkeä ja tavattoman tarkasti hienosäädetty.
Ilman verihiutaleita meille käy hullusti.
Niitähän on n. 150 000-300 000/ml verta.
Jos ne puuttuvat, emme voi elää.
Verihiutalesiirtojahan annetaan myös eräissä verisyöpähoidoissa.
Erilaisia veritauteja on tavattoman paljon.
Ei se ole Jumalan syy, vaan ihminenhän ne taudit on tuonut, -
kun lankesi tottelemattomuuteen, ei noudattanut Jumalan käskyjä.
Luomakunta lankesi, ja silloin tauteja alkoi tulla.
Erilaisia tauteja on hematologian kirjassa valtava määrä.
Von Willebrandin taudissa on häiriö verihiutalejärjestelmässä.
Erilaisia verenvuototauteja langenneessa maailmassa on paljon.
Mielenkiintoista on tämä. Tiedetään, että ihmiskuntaan on -
lankeemuksessa alkaneita vaurioita kertynyt jo yli 200 000 kpl -
ja me tiedämme kertymisnopeuden. Näin voimme laskea, -
milloin täysin virheettömään ihmiseen alkoi vaurioita kertyä -
ja montako vuotta siihen on mennyt. Se on n. 6 000 vuotta.
Perimävauriotutkimus jo kertoo, että täällä on oltu n. 6 000 v.
Tästä on loistava suomentamamme kirja "Eliömaailma rappeutuu".
Prof. John Sandfordin kirja, jossa kerrotaan näistä asioista.
Tämä on ns. kovaa tiedettä, joka osoittaa Raamatun olevan totta.
Ihminen on ollut täällä 6 000 v. Mitä tapahtui Eedenin puutarhan -
syntiinlankeemuksessa, näkyy geeneistä. Ei asia ole sen vaikeampi.
Se on helppo kaikkien ymmärtää.
Ns. evoluutio, joka on tarina, -
ei pysty näitä kaikkia tauteja poistamaan.
On siis aivan selvää ja ilmeistä, ettei se ole kyennyt tekemään -
alkujaan virheetöntä järjestelmää, joka sitten alkoi rappeutua.
Ei tämä asia niin vaikea ole. Nyky- tiede vahvistaa sekä suunnittelun -
että Raamatun historiallisen aikataulun.
Raamatun kertomus on historiaa, ei mitään myyttiä.
Ja tiede vahvistaa sen. Toistan vielä: on tieteellistä uskoa -
Raamatun historiallisuuteen ja täysin epätieteellistä uskoa -
evoluutioteoriaan, joka olisi muuttanut jonkun alkusolun ihmiseksi.
Se hyytymä - sehän on todella "hyytävän" monimutkainen.
Kun tulee haava, niin verihyytymä on pehmeä möykky -
rakentuen verihiutaleista, -seerumista ja valkuaisaineverkosta, -
johon on takertunut verisoluja kuin kaloja verkkoon.
Tasapaino sydämen pumppaaman verivirtauksen ja hyytymisen välillä -
on jatkuvasti ikään kuin "veitsen terällä".
Taistellaan hyytymisen ja hyytymien purkamisen välillä, -
jotta tasapaino säilyy juuri sopivasti.
Huonosti toimiva hyytyminen johtaisi kuolettavaan verenhukkaan, -
ja liian hyvin toimiva tulppien muodostuminen elinten tuhoon.
Meillä on paljon häiriöitä näissä kymmenissä eri tekijöissä, -
perinnöllisiä, mutaatiosta johtuvia häiriöitä, -
jotka aiheuttavat erilaisia hyytymishäiriöitä.
Niitä tunnetaan jonkin verran, kaikkia ei.
Jotkut joutuvat tästä syystä käyttämään verenohennuslääkkeitä.
Suonten sisäpinnan ja veren aineet takaavat tarkan tasapainon tauotta.
Kun verisuoni vaurioituu, tulee haava, -
veri joutuu kosketuksiin kudossolujen -
sähköisesti negatiivisen pinnan kanssa.
Näin käy myös, jos otetaan verinäyte putkeen, -
jossa ei ole hyytymistä torjuvaa ainetta.
Hyytymä voi toki myös syntyä (etenkin isoissa leikkauksissa), -
kun veri joutuu kosketuksiin siinä kiertävien -
vaurioituneiden solukalvojen kanssa.
Isojen leikkausten jälkitilanteissa nämä huomioidaan antamalla -
tietyntyyppisiä lääkkeitä isojen leikkauksien yhteydessä, -
jotta ei tulisi yllätyksenä ikäviä, usein tappavia keuhkoveritulppia.
Sinne pääsee leikkauksesta soluja ja solukalvoja.
Syntyy kiertäviä tulppia, jotka sukeltavat -
sydämen oikean puolen kautta ja jämähtävät keuhkoihin -
ja voivat erittäin vaarallisina tappaa.
Hyytyminen on ketjureaktio. Siihen todella osallistuu 50 eri ainetta -
joiden kaikkien pitää olla paikalla. Muuten homma ei toimi.
Ei evoluutio voi tuottaa niitä yksi kerrallaan, -
yksi aine miljoonassa vuodessa. On siis järjetöntä -
uskoa evoluutioon.
Näistä 50 aineesta osa edistää hyytymistä ja osa estää sitä.
Verisuonivaurio laukaisee heti automaattisen suonisupistumisen, -
joka vähentää verenvuotoa. Sitten tulee ketjureaktio, -
vaiheittainen tapahtumasarja, joka hoitaa hyytymisen oikealla tavalla.
Kun jokin hyytymistä edistävä tekijä aktivoituu, -
se aktivoi ketjun seuraavan lenkin. Näin edetään kymmeniä lenkkejä.
Tarkasti säädellyt, valkuaisaineita hajottavat nanokokoiset -
entsyymit toimivat monimiljoona- kertaisella vauhdilla.
Tämä kiihdyttää hyytymistä, jotta verenvuodon torjunta onnistuu.
Reaktio jatkuu, kunnes saadaan tulppa.
Tehdään säikeinen tahmea verkko, mihin solut sitten tarttuvat.
Jotkut hyytymistä aiheuttavista aineista ovat niin tehokkaita, -
että jos pantaisiin vereen jotain kudostekijää riittävä määrä, -
niin koko 5 litraa verta hyytyisi 7 sekunnissa.
Nämä järjestelmät ovat niin nopeita ja tehokkaita.
Mutta kuten totesin, aika usein nykyään täytyy käyttää -
hyytymisen estoaineita, kun on niin paljon sairauksia, -
sydämen toimintahäiriöitä ja muita.
Hyytymistekijöistä useimmat muodostuvat maksassa.
Niitten tuotantoon tarvitaan K-vitamiinia, -
jota suolistobakteerit meille toimittavat aika paljon.
Tässä on eräs mielenkiintoinen asia.
Raamatussa ympärileikkaus piti tehdä vasta 8 päivän ikäiselle.
Silloin on jo tarpeeksi K-vitamiinia, ettei tulisi verenvuotoja.
Tässäkin näkee, miten nerokas kirja Raamattu on.
Mistä ne voivat sen tietää, ellei Jumala olisi sitä ilmoittanut?
Jumala on ihmeellinen. Veri on ihmeellistä. Sydän on ihmeellistä.
Näistä lisää seuraavassa jaksossa. Kiitos, kun olit mukana.
Arvoisa katsoja, kiitos, kun olet katsonut ohjelmaamme.
Jos jaksoista on ollut sinulle hyötyä tai iloa, voit tukea tuotantoa.
Tarkoitus on antaa selkeitä neuvoja ihmiskehon toiminnoista, -
tavallisista sairauksista ja niiden hoidosta.
Ennen kaikkea ylistämme ihmeellistä Jumalaa ja Luojaa, -
joka on valtavan ihmeellisen ihmisen rakentanut ja suunnitellut.
Jumala sinua siunatkoon.
Tekstitys: Tuula-Riitta Virrankare